《游山寺》
宋代·李复

山后山前绀宇开，閒携藜杖结青鞋。
霜欺泉涩群流浅，风劲林凋万壑哀。
到处每逢清众出，有时偶伴野人来。
裴公看尽因缘在，百塔龛前首重回。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。